Danske Lisa fanget under terrorangreb – Ekstra Bladet
Samfund 3 minutter siden Slagtilbud: Værtshus til salg for nul kroner Krig & katastrofer 54 minutter siden Medier: Desperate piloter søgte svar i manual kort før styrt Politik 34 minutter siden Kommunal topchef fyret efter skandalesager Samfund 26 minutter siden Ny udfordring for rejsen til Mars: Herpes Samfund 19 minutter siden Mor tager frække billeder af datter: Tjener kassen Samfund 3 minutter siden Slagtilbud: Værtshus til salg for nul kroner
Fredag d. 15. mar. 2019 - kl. 23:13
I halvanden time måtte Lisa Hein Ruggaard gemme sig i et indkøbscenter tæt på den moské, hvor terrorangrebet i Christchurch begyndte
Lisa Hein Ruggard var lige kommet til Christchurch efter at have været på hvalsafari, da et angreb rystede byen. Privatfoto/Facebook
Det er midt om natten, da Ekstra Bladet fanger 54-årige Lisa Hein Ruggaard på vej til lufthavnen i New Zealand.
Det seneste døgn har i den grad været dramatisk for danskeren, der sammen med en ven pludselig befandt sig midt i det blodige terrorangreb, som fredag eftermiddag lokal tid kostede mindst 49 mennesker livet i byen Christchurch.
Hun fortæller, hvordan panikken brød ud, ligesom vennerne satte sig til rette på en restaurant i byens botaniske have - blot nogle få hundrede meter fra Al Noor-moskéen, hvor en 28-årig australsk statsborger åbnede ild under fredagsbønnen.
112 - 15. mar. 2019 - kl. 18:25 Øjenvidne til massakre: - Han kiggede bare på mig
Forstod ikke alvoren
Omkring klokken 13.40 lokal tid gik den formodede gerningsmand Brenton Tarrant tungt bevæbnet ind i Al Noor-moskéen. Ikke lang tid efter nåede rygtet om angrebet frem til den restaurant, hvor Lisa Hein Ruggaard sad og fik frokost.
- Pludselig kom ejeren af restauranten ud og fortalte os, at der foregik et skyderi, så vi skulle komme indenfor. Det havde vi ikke lyst til, fordi vejret var så dejligt. Men vi gik alligevel ind, da han kom ud anden gang for at hente os, fortæller hun til Ekstra Bladet.
- Vi troede, at haven var lukket af myndighederne, men det fik vi at vide, at den ikke var, derfor gik vi en tur gennem haven. Så kunne vi pludselig høre sirener og helikoptere i nærheden. Det lød ret vildt, men vi så ikke nogen politifolk, uddyber hun.
På denne video, som Ekstra Bladet har fået tilladelse til at bruge, kan man høre lyden af sirener i nærheden af Lisa Hein Ruggaard.
Tilbageholdt i indkøbscenter
Stadig ikke klar over situationens alvor gik de to venner hen mod et indkøbscenter, hvor Lisa Hein Ruggaard ville benytte toilettet, men da de nåede hovedindgangen, så de frygten malet i ansigtet på de gæster, der befandt sig på den anden side af ruden.
- Vi kunne se, at alle gemte sig. Der var ingen i nærheden af vinduerne, så vi var nødt til at banke på for at få dem til at lukke os ind. De var helt rystede over, at vi gik rundt udenfor. Vi måtte ikke forlade centeret, så vi var fanget i en lockdown i halvanden times tid, fortæller den 54-årige dansker.
De gik efterfølgende direkte tilbage til det vandrehjem, hvor de var indkvarteret. I fjernsynet kunne de følge med i det terrorangreb, som havde udspillet sig tæt på dem nogle timer forinden. Det gjorde stort indtryk på Lisa Hein Ruggaard.
- Det er jo frygteligt, hvad der er sket. Da vi sad inde i det center, var folk helt rystede, og der gik rygter om, at gerningsmanden rendte rundt ude i den botaniske have, hvor vi havde gået, fortæller hun.
- Det ved vi ikke om er sandt, og jeg synes jo, at det er voldsomt at holde alle indendøre, men jeg kan selvfølgelig godt se nu, at det sikkert var nødvendigt, fordi politiet ledte efter en terrorist, fortsætter Lisa Hein Ruggaard.
Lørdag morgen lokal tid går turen videre til Singapore for Lisa Hein Ruggaard, der har taget orlov fra jobbet for at rejse rundt i Asien.
Se også: Europæiske lande optrapper patruljering ved moskéer